**EΛΛΗΝΙΚΗ ΔΗΜΟΚΡΑΤΙΑ ΑΔΑ: ΩΔΝΑΩ1Λ-ΗΜΛ**

**ΝΟΜΟΣ ΕΒΡΟΥ**

**ΔΗΜΟΣ ΣΑΜΟΘΡΑΚΗΣ**

**Αριθμ. Πρωτ. :6375/26-10-2020**

**ΑΠΟΣΠΑΣΜΑ**

**Από το Πρακτικό 6/13-3-2020 της συνεδρίασης της Οικονομικής επιτροπής του Δήμου Σαμοθράκης**

Στη Σαμοθράκη, σήμερα, 13-3-2020 και ώρα 13:30 στο Δημοτικό Κατάστημα του Δήμου Σαμοθράκης συνήλθε σε τακτική συνεδρίαση η Οικονομική Επιτροπή, ύστερα από την 1188/9-3-2020 πρόσκληση του Προέδρου, που δημοσιεύτηκε στην ιστοσελίδα και επιδόθηκε με αποδεικτικό στα μέλη της Ο.Ε., σύμφωνα με το άρθρο 75 του Ν.3852/10.

**ΘΕΜΑ 3o: Εκτός ημερήσιας διάταξης : Περί εισήγησης Οικονομικής Επιτροπής για ανάθεση σε δικηγόρο χειρισμού ζητήματος ειδικής σημασίας για τα συμφέροντα του Δήμου.**

**Aριθμ. Απόφ. :57**

Αφού διαπιστώθηκε νόμιμη απαρτία, δηλαδή σε σύνολο επτά (7) μελών βρέθηκαν παρόντα τα παρακάτω τέσσερα (4) μέλη:

|  |  |
| --- | --- |
| **ΠΑΡΟΝΤΕΣ** | **ΑΠΟΝΤΕΣ** |
| 1.Γαλατούμος Νικόλαος-Πρόεδρος ΟΕ  2.Σαράντος Γεώργιος- Μέλος ΟΕ  3.Καραμήτσου Κατερίνα– Μέλος ΟΕ  4. Γρηγόραινας Ιωάννης– Μέλος ΟΕ  5. Τερζή Αναστασία– Μέλος ΟΕ  6.Αντωνάκη Μόραλη Χρυσάνθη. – Μέλος ΟΕ | 1.Βίτσας Αθανάσιος ΟΕ |

Τα πρακτικά τηρήθηκαν από τον κ. Αποστολούδια Πέτρο. Ο Πρόεδρος εισηγούμενος το 3ο θέμα **Περί εισήγησης Οικονομικής Επιτροπής για ανάθεση σε δικηγόρο χειρισμού ζητήματος ειδικής σημασίας για τα συμφέροντα του Δήμου.**

Με την περίπτωση ιε της παρ.1 του άρθρου 72 του Ν.3852/10 ορίζεται ότι η Οικονομική Επιτροπή αποφασίζει για την πρόσληψη πληρεξουσίου δικηγόρου και για την ανάκληση της πληρεξουσιότητάς του, σε όσους Δήμους, είτε δεν έχουν προσληφθεί δικηγόροι, με μηνιαία αντιμισθία, είτε αυτοί που έχουν προσληφθεί δεν έχουν δικαίωμα να παρίστανται σε ανώτατα δικαστήρια.

Μπορεί επίσης να αναθέτει την παροχή γνωμοδοτήσεων, μόνο εφόσον δεν έχουν προσληφθεί δικηγόροι, με μηνιαία αντιμισθία. **Με απόφασή της είναι δυνατή, κατ’ εξαίρεση, η ανάθεση σε δικηγόρο, εξώδικου ή δικαστικού χειρισμού, ανά υπόθεση, ζητημάτων, τα οποία έχουν ιδιαίτερη σημασία για τα συμφέροντα του δήμου και απαιτούν εξειδικευμένη γνώση ή εμπειρία. Στις περιπτώσεις αυτές η αμοιβή του δικηγόρου ορίζεται σύμφωνα με τις διατάξεις του άρθρου 281 του Κ.Δ.Κ..**

Επίσης με την παρ 3 του άρθρου 281 του Ν.3463/06 ορίζεται ότι:

«Για την εξώδικη ή δικαστική αντιμετώπιση νομικών ζητημάτων, τα οποία έχουν ιδιαίτερη  σημασία ή σπουδαιότητα και απαιτούν εξειδικευμένη νομική γνώση ή εμπειρία, η αμοιβή του δικηγόρου καθορίζεται με απόφαση του δημοτικού ή του κοινοτικού  συμβουλίου κατά παρέκκλιση των προηγούμενων παραγράφων. Η σχετική απόφαση λαμβάνεται με πλειοψηφία δύο τρίτων (2/3) του συνόλου των μελών τους.»

Λόγω της υπόθεσης που αφορά στην ποινική δίωξη εις βάρος του Δημάρχου για παράβαση καθήκοντος στην υπόθεση του Οργανισμού Λιμένα Αλεξανδρούπολης, η οποία εκδικάζετε στις 29-10-2020 στο Τριμελές Πλημμελειοδικείο Αλεξανδρούπολης (πινάκιο 12) το οποίο εμφανίζει ιδιαίτερη σοβαρότητα και ανακύπτουν ζητήματα που χρήζουν εξειδικευμένης νομικής αντιμετώπισης και για τον λόγο αυτό απαιτείται η πρόσληψη δικηγόρου ο οποίος να διαθέτει εξειδικευμένη νομική γνώση και εμπειρία που να ασχολείται με ειδικότερα θέματα και μπορεί να εξυπηρετήσει με το σωστό χειρισμό της υπόθεσης τα συμφέροντα του Δήμου μας.

Ο λόγος που απαιτεί ή συγκεκριμένη υπόθεση ειδικό χειρισμό από έμπειρο δικηγόρο είναι ότι ελλοχεύει ο κίνδυνος για ζημία σε βάρος του Δήμου.

Έπειτα από έρευνα που κάναμε κατάλληλος δικηγόρος είναι ο δικηγόρος Αρχιμανδρίτης Ευθύμιος, που είναι δικηγόρος της Αλεξανδρούπολης, κατέχει δε σε αυξημένο επίπεδο εξειδικευμένων γνώσεων στον τομέα των ποινικών υποθέσεων, επομένως γνωρίζει την νομοθεσία και μπορεί να χειριστεί με επάρκεια την υπόθεση. Η αμοιβή του σύμφωνα με την από 9-3-2020 προσφορά του ανέρχεται σε 465,00 ευρώ πλέον ΦΠΑ 24% και η οποία είναι ποσό το οποίο υπερβαίνει το όριο που θέτουν οι διατάξεις του Κώδικα περί δικηγόρων όπως ισχύουν σήμερα. Συνεπώς την απόφαση σχετικά με το ύψος τη αμοιβής του δικηγόρου για τη συγκεκριμένη απόφαση πρέπει να λάβει το Δημοτικό Συμβούλιο Σαμοθράκης

Με βάση τα παραπάνω σας καλώ να ψηφίσουμε σχετικά.

Η Οικονομική επιτροπή αφού άκουσε τον Πρόεδρο και έλαβε υπόψη της

1. την περίπτωση ιε της παρ.1 του άρθρου 72 του Ν. 3852/2010
2. την παρ. 3 του άρθρου 281 του Ν.3463/06
3. την 9-3-2020 προσφορά του Αρχιμανδρίτη Ευθύμιου.
4. Το γεγονός ότι η ανωτέρω υπόθεση αποτελεί ζήτημα μεγάλης σημασίας για το Δήμο μας και απαιτείται η πρόσληψη ενός δικηγόρου ο οποίος διαθέτει εξειδικευμένη γνώση στα συγκεκριμένα ζητήματα
5. Το γεγονός ότι η αμοιβή του ανωτέρω δικηγόρου σύμφωνα με την από 9-3-2020 προσφορά του υπερβαίνει το όριο που θέτουν οι διατάξεις του Κώδικα περί δικηγόρων όπως ισχύουν σήμερα

**ΑΠΟΦΑΣΙΖΕΙ ΟΜΟΦΩΝΑ**

**Α.** Αναθέτει κατ’ εξαίρεση τον δικαστικό χειρισμό της υπόθεσης που αφορά στην για παράβαση καθήκοντος στην υπόθεση του Οργανισμού Λιμένα Αλεξανδρούπολης, η οποία εκδικάζετε στις 29-10-2020 στο τριμελές Πλημμελειοδικείο Αλεξανδρούπολης (πινάκιο 12),το οποίο εμφανίζει ιδιαίτερη σοβαρότητα και ανακύπτουν ζητήματα που χρήζουν εξειδικευμένης νομικής αντιμετώπισης στον δικηγόρο Αρχιμανδρίτη Ευθύμιο λόγω του γεγονότος ότι η ανωτέρω υπόθεση αποτελεί ζήτημα ιδιαίτερης σημασίας για το Δήμο μας και απαιτείται η πρόσληψη δικηγόρου ο οποίος να διαθέτει εξειδικευμένη γνώση στα συγκεκριμένα ζητήματα προκειμένου να αποφευχθεί ζημία για τον Δήμο Σαμοθράκης.

**Β.** Ο καθορισμός της αμοιβής του παραπάνω δικηγόρου θα γίνει με απόφαση του Δημοτικού Συμβουλίου του Δήμου Σαμοθράκης

Αφού αναγνώστηκε το πρακτικό αυτό υπογράφεται ως ακολούθως.

|  |  |
| --- | --- |
| Ο ΠΡΟΕΔΡΟΣ ΤΗΣ ΟΙΚΟΝΟΜΙΚΗΣ ΕΠΙΤΡΟΠΗΣ | ΤΑ ΜΕΛΗ |

ΑΚΡΙΒΕΣ ΑΝΤΙΓΡΑΦΟ

Ο ΠΡΟΕΔΡΟΣ

Γαλατούμος Νικόλαος